Duminică, 24 martie 2024, Duminica Ortodoxiei, Preasfinţitul Părinte Iustin, Episcopul Maramureşului şi Sătmarului, a oficiat, împreună cu Preasfinţitul Părinte Timotei Sătmăreanul, Arhiereu Vicar, Sfânta Liturghie Arhierească a Sfântului Vasile cel Mare la Catedrala Episcopală "Sfânta Treime" din Baia Mare, în mijlocul soborului de preoţi şi diaconi ai sfântului locaş de închinare şi a unei mari mulţimi de tineri şi adulţi, purtând icoane în mâini. Sfânta Liturghie s-a încheiat cu o procesiune în jurul Catedralei Episcopale "Sfânta Treime", în sunete de toacă şi clopote.
"Întâia duminică din Postul Mare şi Sfânt al Învierii Domnului sau Postul cel Mare al Paştilor este închinată biruinţei dreptei credinţe asupra tuturor ereziilor şi rătăcirilor şi se numeşte Duminica Ortodoxiei, a spus Preasfinţitul Părinte Episcop Iustin. A fost aşezată la Sinodul din Constantinopol din anul 843, Sinod convovat de împărăteasa Teodora împreună cu Patriarhul Metodie, care a reconfirmat toate hotărârile Sfintelor Sinoade, ale celor şapte Sfinte Sinoade şi, mai ales, a întărit hotărârile Sinodului VII Ecumenic de la 787, convocat de împărăteasa Irina împreună cu Patriarhul Tarasie. Iată că două femei , împărătese dreptcredincioase, care au fost trecute şi în calendarul Bisericii noastre a Răsăritului pentru mărturisirea dreptei credinţe, au aşezat rânduială în Biserica lui Hristos, convocând sute de Părinţi sinodali, peste 300 de Sfinţi Părinţi au participat la Sfintele Sinoade, şi la cel din Niceea din 787 şi la cel de la Constainopol, care a fost în 843. Sinodul de la Constantinopol a avut loc în 4 martie, s-a încheiat, s-au finalizat lucrările în 4 martie, şi în duminica următoare Sinodului s-a făcut o procesiune mare pe străzile capitalei Împeriului Bizantin, pe străzile Constantinopolului cu Sfintele Icoane, şi s-a aşezat prima duminică din Postul cel Mare şi s-a numit încă de atunci, Duminica Ortodoxiei. De atunci şi până astăzi, iată, de peste 1200 de ani, Biserica lui Hristos îşi manifestă recunoştinţa faţă de toţi Sfinţii Mărturisitori, care mult au pătimit pentru apărarea dreptei credinţe şi, mai ales, pentru zugrăvirea şi aşezarea în biserici a Sfintelor Icoane. Icoana Maicii Domnului este reprezentativă pentru Ortodoxie, pentru că ea este cu Pruncul în braţe. Este numită de Sfinţii Părinţi Teotokos sau Născătoare de Dumnezeu şi aşezată de iconografii Bisericii pe bolta Sfântului Altar şi se numeşte Maica Domnului Platiterra, adică este chipul Bisericii, imaginea Bisericii, numită mai încăpătoare sau mai cuprinzătoare decât cerurile. Icoana Mântuitorului, pentru că despre Mântuitorul este vorba, Fiul lui Dumnezeu Întrupat, Iisus Hristos Fiul lui Dumnezeu, Dumnezeu adevărat din Dumnezeu adevărat, este aşezată pe catapeteasmă, numită Icoană Împărătească, îndreapta uşilor împărăteşti. În stânga uşilor împărăteşti este aşezată icoana Maicii Domnului cu Pruncul, Împărăteasă şi Doamnă, şezând pe tron şi pe Sfintele Uşi este cea mai bună veste pe care a primit-o umanitatea, vestea Întrupării şi mântuirii neamului omenesc, Icoana Bunei Vestiri. Duminica Ortodoxiei este despre mărturisirea dreptei credinţe şi dreapta credinţă se concretizează cel mai puternic şi cel mai adevărat în arătarea, închinarea şi cinstirea Sfintelor Icoane şi închinarea la acestea. De aceea, Biserica Ortodoxă a păstrat cu sfinţenie rânduielile Sfinţilor Părinţi. Singură Biserica Ortodoxă a păstrat toate întreaga sfântă şi dreapta credinţă şi arată în această duminică că este fidelă Evangheliei lui Hristos, învăţăturilor şi Rânduielilor Sfinţilor Apostoli şi ale Sfinţilor Părinţi. În Biserica Ortodoxă Română este o frumuseţe fără egal să vezi bisericile noastre împodobilte cu picturi, atât picturi, fresce, cât şi picturi în mozaic, multe foarte multe icoane de valoare, unele străvechi, aşa cum sunt în bisericile din Maramureş, bisericile noastre, care sunt adevărate catedrale de lemn şi care sunt expresia cea mai înaltă a fidelităţii faţă de Întruparea Fiului lui Dumnezeu domnul şi Mântuitorul nostru Iisus Hristos. Tot în Duminica Ortodoxiei, de pe vremea patriarhului Justinian s-a rânduit să se organizeze o colectă la nivelul întregii Patriarhii Române pentru parohiile sărace, pentru parohiile în dificultate şi chiar şi pentru parohiile din străinătate, pe vremea aceea, care o duceau foarte greu. Acuma sunt consolidate parohiile din străinătate avât iararhi, preoţi şi slujitori vrednici şi comunităţi puternice. În special, Fondul Central Misionar se distribuie în toată Patriarhia Română, acolo unde este mai mare nevoie de ajutorul şi solidaritatea, de ocrotirea Bisericii şi solidaritatea clerului şi a poporului lui Dumnezeu cu creştinii noştri mai puţin binecuvântaţi de viaţă şi de situaţia prin care trecem şi care o duc mai greu. Dăm slavă lui Dumnezeu că, iată, avem tineri foarte conştiincioşi, care poartă Sfintele Icoane la Catedrala noastră Episcopală "Sfânta Treime", tinerii, în procesiune, poartă Sfintele Icoane şi am făcut, conform tradiţiei, după Sfânta şi Dumnezeiasca Liturghie, după citirea Pastoralei Sfântului Sinod al Bisericii Ortodoxe Române, am făcut procesiune cu Sfintele Icoane în jurul sfintei noastre Catedrale, în dangăt de clopot şi cântând cântările specifice Duminicii Ortodoxiei. Slavă lui Dumnezeu pentru toate!"
Sfânta Liturghie Arhierească
Din soborul slujitor au făcut parte Pr. Prof. Univ. Dr. Stelian Tofană, de la Facultatea de Teologie Ortodoxă din Cluj-Napoca, Arhim. Dr. Casian Filip, vicar administrativ, Arhim. Dr. Ioachim Tomoiagă, consilier eparhial social- filantropic şi misionar, Protos. Serafim Bilţ, eclesiarh, Pr. Prof. Florin Hoban, directorul Seminarului Teologic Liceal "Sfântul Iosif Mărturisitorul" din Baia Mare, Pr. Drd. Claudiu Ciscai, dohovnicul Seminarului Teologic Ortodox "Sfântul Iosif Mărturisitorul" din Baia Mare, Pr. Ionuţ Pleş, Pr. Adrian Morar, referent al Sectorului social-filantropic şi misionar, Arhid. Teodosie Bud, consilier eparhial economic, Arhid. Vlad Verdeş, inspector eparhial pentru catehizarea tineretului, Arhid. Lucian Burnar, secretar eparhial, Arhid. Dr. Nifon Motogna, consilier eparhial pentru administrarea Catedralei Episcopale "Sfânta Treime", Arhid. Vasile Pop, consilier eparhial pentru protocol, Arhid. Dumitru Botiş, directorul serviciilor sociale al Eparhiei, Diac. Ioan Onuţ Păcurar, referent secretariat, Arhid. Petru Vasile Bud, Arhid. Vlad Nechita, Diac. Alexandru Cupşinar, Diac. Ionuţ Hotico.
Răspunsurile la Sfânta Liturghie au fost date de Corul "Doxologia" al Catedralei Episcopale "Sfânta Treime", dirijat de Prof. Paula Bondre, şi Grupul Psaltic "Theologos" al Episcopiei Maramureşului şi Sătmarului, dirijat de Florian Vois. La Chinonic a cântat o priceasnă adecvată Postului Mare preoteasa Ioana Andreea Botiş, farmacistă.
Preasfinţitul Părinte Timotei Sătmăreanul, Arhiereu Vicar, a citit Pastorala Sfântului Sinod al Bisericii Ortodoxe Române la Duminica Ortodoxiei.
Procesiunea cu icoane
După Sfânta Liturghie, credincioşii care au fost prezenţi în Catedrala Episcopală "Sfânta Treime" la Sfânta Liturghie Arhierească, a pornit, împreună cu soborul, într-o procesiune în jurul Catedralei, cu icoane în mâini, cu ripide, în sunetul clopotelor şi de toacă. Procesiunea s-a încheiat pe esplanada Catedralei Episcopale "Sfânta Treime", unde au fost sfinţite icoanele şi rostite ecteniile de încheiere.
Pr. Prof. Univ. Dr. Stelian Tofană: "Mă găsesc în Episcopia Maramureşului şi Sătmarului pentru un ciclu de conferinţe organizate de către Asociaţia Tinerilor Creştin-Ortodocşi ai Protopopiatului Baia Mare, cu binecuvântarea Preasfinţitului Părinte Episcop Iustin, dar şi cu sprijinul şi colaborarea primăriilor din oraşele şi localităţile în care aceste conferinţe au avut loc. Insistenţa a fost pe cuvântul lui Dumnezeu în care tinerii de astăzi, care au fost prezenţi în număr mare la aceste conferinţe găsesc reazem, găsesc lumină, găsesc echilibru şi răspuns la toate întrebările vieţii lor. Astăzi e Duminica Ortodoxiei. În Catedrala din Baia Mare a avut loc Sfânta Liturghie urmată de o procesiune impresionantă, la care au participat sute de copii, de tineri şi, ceea ce m-a impresionat în mod deosebit, creştinii cu icoanele lor de acasă, veniţi ca să dea mărturie vizavi de ceea ce înseamnă Duminica Ortodoxiei pentru întreaga lume, o zi în care credinţa creştină s-a impus de la sine credinţă adevărată ca o concluzie a luptei de secole a strădaniei Bisericii de a impune o logică pentru lumea de atunci şi pentru cea de astăzi în credinţa pe care o mărturiseşte. Biruinţa credinţei celei adevărate de care se face amintire astăzi în Duminica Ortodoxiei se prezintă, aşa cum am spus, ca o concluzie logică a luptei Bisericii de veacuri pentru impunerea adevărului în care lumea să creadă şi adevăr pe care lumea să slujească conducător spre existenţa vieţii cu sens dincolo de moarte. Aşadar, o zi specială în Maramureş, la Catedrala de aicea, prin toată procesiunea care a avut loc aicea de-a dreptul impresionantă şi în puţine locuri am avut ocazia să văd aşa ceva. Cu alte cuvinte, creştini adevăraţi în Maramureş, care ştiu să-şi mărturisească credinţa în care cred de secole din moşi-strămoşi."
Andrei Fărcaş, redactor la revista "Graiul Bisericii Noastre"